recursal/SuperWikiNEXT-32B huggingface dataset:
இலுகன்சுக்கில் ஒரு 12ஆம் நூற்றாண்டு முன்னோர் கல்வெட்டில் கிப்சாக் சிலை.
**கிப்சாக்குகள்** என்பவர்கள் நடுக்காலத்தில் ஐரோவாசியப் புல்வெளியின் பகுதிகளில் இருந்த ஒரு துருக்கிய நாடோடி மக்கள் மற்றும் கூட்டமைப்பு ஆகும். இவர்கள் கிப்சாக் துருக்கியர்கள் அல்லது போலோவிதிசியர்கள் என்றும் அழைக்கப்பட்டனர். இவர்கள் முதன்முதலில் இரண்டாவது துருக்கிய ககானரசின் பகுதியாக 8ஆம் நூற்றாண்டில் குறிப்பிடப்பட்டுள்ளனர். இவர்கள் பெரும்பாலும் அல்த்தாய் பகுதியில் வாழ்ந்திருக்க வேண்டும் என்று கருதப்படுகிறது. பின் வந்த நூற்றாண்டுகளில் பிற பகுதிகளுக்கும் விரிவடைந்தனர். முதலில் கிமேக் கானரசின் பகுதியாகவும், பிறகு குமன்களுடன் இருந்த கூட்டமைப்பின் பகுதியாகவும் விரிவடைந்தனர். கிப்சாக் குழுக்கள் பாண்டிக்-காசுப்பியப் புல்வெளி, சீனா, சிர் தாரியா மற்றும் சைபீரியா ஆகிய பகுதிகளில் காணப்பட்டனர். 13ஆம் நூற்றாண்டின் ஆரம்பத்தில் குமன்-கிப்சாக் கூட்டமைப்பானது மங்கோலியர்களால் வெல்லப்பட்டது.

உசாத்துணை
---------

1. ↑  Clauson, Gerard (1972). *An Etymological Dictionary of Pre-13th Century Turkish*. Oxford University Press. பக். 581.
2. ↑  Julian Baldick, *Animal and Shaman: Ancient Religions of Central Asia*, p.55.
3. ↑  Golden, Peter B. (1992). *An Introduction to the History of the Turkic People*. Wiesbaden: Otto Harrassowitz. p. 271
4. ↑  Golden, Peter B. *The Turkic world of Mahmud al-Kashgari*. p. 522
**தெல்லிப்பழை** (*Tellippalai*) என்பது இலங்கையின் வடக்கே யாழ்ப்பாண மாவட்டத்தில் அமைந்துள்ள ஒரு சிறிய நகரம் ஆகும். இது யாழ்ப்பாண நகரில் இருந்து 15 கிமீ வடக்கே அமைந்துள்ளது. இது வலிகாமம் வடக்கில், தெல்லிப்பழை பிரதேச செயலாளர் பிரிவில் உள்ள ஒரு ஊர் ஆகும். இவ்வூரின் வடக்கு எல்லையில் மாவிட்டபுரம், வீமன்காமம், வறுத்தலைவிளான் ஆகிய ஊர்களும், கிழக்கு எல்லையில் கட்டுவன், ஏழாலை ஆகிய ஊர்களும், தெற்கில் மல்லாகம், ஏழாலை என்னும் ஊர்களும், மேற்கில் அளவெட்டி, பன்னாலை என்பனவும் உள்ளன. யாழ்ப்பாண நகரில் இருந்து தொடங்கும் காங்கேசன்துறை வீதி இவ்வூரின் ஊடாகச் செல்கிறது. 

20 ஆம் நூற்றாண்டின் நடுப்பகுதியில் தெல்லிப்பழை நகரம் அம்பனை, கொல்லங்கலட்டி, வீமன்காமம், வறுத்தலைவிளான், மாத்தனை போன்ற கிராமங்களின் நிர்வாக, வணிக மையமாக மாறியது. தெல்லிப்பழை தொடருந்து நிலையம் தெல்லிப்பழைச் சந்தியிலிருந்து கிழக்கே ஏறத்தாழ 100 மீட்டர் தொலைவில் அமைந்துள்ளது.

தமிழ்நாட்டில் தொண்டைமான் மன்னன் காலத்தில், தெல்லிப்பழையில் சம்பக மாப்பாணன், சந்திரசேகர மாப்மாணன், கனகராயன் ஆகிய குடும்பப் பெயர்களைக் கொண்ட மூன்று குடும்பங்கள் குடியேறியதாகத் தெரிகிறது. இலங்கைத் தமிழர் அரசியலில் நீண்டகாலம் செல்வாக்குச் செலுத்தியவரும் இலங்கைத் தமிழரசுக் கட்சியை நிறுவியவருமான சா. ஜே. வே. செல்வநாயகம் இவ்வூரைச் சேர்ந்தவர். இவ்வூர் அடங்கியிருந்த காங்கேசன்துறை தேர்தல் தொகுதியின் நாடாளுமன்ற உறுப்பினராகவும் இவர் நீண்ட காலம் இருந்தவர்.

யாழ் மாவட்டத்தில் புகழ் பெற்று விளங்கும் துர்க்கை அம்மன் கோவில் இவ்வூரில் அமைந்துள்ளது.

தெல்லிப்பழையைச் சேர்ந்த குறிப்பிடத்தக்கவர்கள்
---------------------------------------------

* சா. ஜே. வே. செல்வநாயகம், இலங்கைத் தமிழரசுக் கட்சியின் முன்னாள் தலைவர்
* சு. வித்தியானந்தன், யாழ்ப்பாணப் பல்கலைக்கழகத்தின் முன்னாள் உபவேந்தர்
* தெ. வ. இராசரத்தினம், முன்னாள் நீதிபதி, நாடாளுமன்ற உறுப்பினர்
* ஐ. பி. துரைரத்தினம், யூனியன் கல்லூரியின் முன்னாள் அதிபர் (1935-1964)
* தெ. அ. துரையப்பாபிள்ளை, தெல்லிப்பழை மகாஜனக் கல்லூரியின் நிறுவனர், புலவர்
* தெ. து. ஜயரத்தினம், தெல்லிப்பழை மகாஜனக் கல்லூரியின் முன்னாள் அதிபர்
* பண்டிதை தங்கம்மா அப்பாக்குட்டி
* சி. சிவமகராஜா, முன்னாள் நாடாளுமன்ற உறுப்பினர்

இவற்றையும் பார்க்கவும்
----------------------

* யாழ்ப்பாண மாவட்டத்தில் உள்ள ஊர்களின் பட்டியல்

மேற்கோள்கள்
-----------

1. ↑  தெல்லிப்பழை பெயர்க் காரணம், தமிழ்நெட் - (ஆங்கில மொழியில்)
2. ↑  யாழ்ப்பாணச் சரித்திரம், ஆ. முத்துத்தம்பிப்பிள்ளை, நாவலர் அச்சுக்கூடம், யாழ்ப்பாணம், 1912
3. ↑  "the Memoirs of I.P.Thurairatnam". Tamilnation.org. April 2, 2015 அன்று பார்க்கப்பட்டது.
4. ↑  "Thangamma Appakutty". Valai Tamil. 6 April 2015 அன்று பார்க்கப்பட்டது.
5. ↑  "Profile: Dr Thangamma Appakutti". Daily News Sri Lanka. 6 April 2015 அன்று பார்க்கப்பட்டது.
தெல்லுருட்டான் விளையாட்டு அரங்கம்
தெல்லுக்காய்
**தெல்லுருட்டான் விளையாட்டு** தெல்லுக்காய்களை உருட்டி விளையாடும் விளையாட்டு. சிறுவர்கள் இதனை விளையாடுவர்.

ஆடும் முறை
----------

அக்டோபர், நவம்பர் மாதங்களில் தெல்லுக்காய்கள் மிகுதியாகக் கிடைக்கும்.விளையாடும் சிறுவர்கள் அனைவரும் தெல்லுக்காய்களை வைத்துக்கொள்வர். முதலில் ஆடுபவர் குறிப்பிட்ட எண்ணிக்கையில் தெல்லுக்காய்களை நிலத்தில் வைப்பார். மற்றவர்கள் அதே எண்ணிக்கையில் தெல்லுக்காய்களை அதனுடன் வைப்பர். 

பின் ஒவ்வொருவராக ஒரு உத்திக் கோட்டிலிருந்து தன் தெல்லுக்காய்களில் ஒன்றைச் சுவரில் மோதித் திரும்பும்படி உருட்டுவர். யாருடைய காய் சுவரிலிருந்து அதிக தொலைவில் கிடக்கிறதோ அவர் தன் கையிலுள்ள மற்றொரு காயால் அடிப்பார். இப்படி அடிப்பதற்கு உசுப்புதல் என்று பெயர். உசுப்பிவிட்டால் நிலத்தில் வைக்கப்பட்டுள்ள எல்லாக் காய்களையும் எடுத்துக்கொள்ளலாம். ஒருவர் உசுப்பாவிட்டால் அடுத்த நிலையால் உள்ளவர் உசுப்பி எடுத்துக்கொள்ளலாம். 

வலுவாகக் காயை எறிவதிலும், குறி பார்த்து அடிப்பதிலும் திறமை உள்ளவர் அதிக காய்களை ஈட்டி வெற்றி பெறுவார்.

மேலும் பார்க்க
--------------

* தமிழர் விளையாட்டுகள் (அண்மைய காலம்)
* தெல்லு (தெல்லு எறிதல்)

கருவிநூல்
---------

* கே. வி. ராமச்சந்திரன், (தமிழாக்கம்), மூலம் எஸ்.கே.கோவிந்த ராஜுலு & திருமதி டி.கே.ஜோசப், *பொழுதுபோக்கு விளையாட்டுகள்*, அருணோதயம் வெளியீடு, சென்னை, 1959
* கி. ராஜநாராயணன், *வட்டார வழக்குச்சொல் அகராதி*, ராஜபவனம், இடைச்செவல், 1982
* ஞா. தேவநேயப் பாவாணர், *தமிழ்நாட்டு விளையாட்டுக்கள்*, சைவ சித்தாந்த நூற்பதிப்புக் கழக வெளியீடு, 1954
* இரா. பாலசுப்பிரமணியம், *தமிழர் நாட்டு விளையாட்டுகள்*, உலகத் தமிழாராய்ச்சி நிறுவனம் வெளியீடு, 1980
**தபால்தலை சோதனை** (*Postage stamp test*) என்பது ஆண்களின் ஆண்மைக்குறைவுக்கான இரவு நேர விறைப்புத்தன்மையை மதிப்பிடுவதற்குப் பயன்படுத்தப்படும் ஒரு சோதனை ஆகும். எளிதில் கிழியக்கூடிய வகையில் துளைகளுடன் கூடிய மூன்று முதல் ஆறு இணைக்கப்பட்ட அஞ்சல் தலை, தூங்குவதற்குச் சற்று முன்பு ஆணின் மெல்லிய ஆண்குறியைச் சுற்றிலும் தளர்வாகச் சுற்றப்படுகிறது. தனிப்பட்ட முத்திரைகளுக்கிடையே உள்ள துளையிடப்பட்ட இணைப்புகள் விழித்தவுடன் கிழிந்தால், இது இரவு நேரக் கட்டிகளின் சான்றாக எடுத்துக் கொள்ளப்படுகிறது. இருப்பினும், இரவு நேர விறைப்புத்தன்மையை இல்லாமல் கூட, ஆண் படுக்கையில் தனது நிலையை மாற்ற, தபால்தலைகளுக்கிடையே உள்ள துளையிடப்பட்ட இணைப்புகளைத் தெரியாமல் கிழிக்கும் வாய்ப்புள்ளது. இதனால் தவறான நேர்மறை ஏற்படுகிறது. இச்சோதனை தொடர்ந்து மூன்று நாட்களுக்கு மேற்கொள்ளப்பட வேண்டும்.

மேற்கோள்கள்
-----------

1. ↑  Allan H. Goroll; Albert G. Mulley (1 December 2001). *Primary Care Medicine Recommendations*. Lippincott Williams & Wilkins. பக். 688–. பன்னாட்டுத் தரப்புத்தக எண்:978-0-7817-3352-6.. பார்த்த நாள்: 20 June 2011.
2. ↑  Theodore A. Stern; John B. Herman (14 November 2003). *Massachusetts General Hospital Guide to Primary Care Psychiatry*. McGraw-Hill Professional. பக். 408–. பன்னாட்டுத் தரப்புத்தக எண்:978-0-07-141001-4.. பார்த்த நாள்: 20 June 2011.
3. ↑  "Stamp Test (for Erection Problems)". *HelloDox* (ஆங்கிலம்). 2023-07-06 அன்று பார்க்கப்பட்டது.
**சகாய சீலன் சாத்ராச்** (பிறப்பு: 1966 மார்ச் 24) **சாது கோகிலா** என்ற தனது திரைப் பெயரால் அறியப்பட்ட இவர், இந்தியாவைச் சேர்ந்த இசைக்கலைஞரும், நடிகரும், திரைப்பட இயக்குனரும், தயாரிப்பாளரும், அவ்வப்போது திரைக்கதை எழுதும் எழுத்தாளரும், பாடலாசிரியருமாவார். இவர் முக்கியமாக கன்னடத் திரைப்படத்துறையில் பணியாற்றுகிறார். திரைப்படங்களில் நடிப்பதற்கு முன்பு இசையமைப்பாளராக தனது வாழ்க்கையைத் தொடங்கினார். பெரும்பாலும் நகைச்சுவை வேடங்களில் தோன்றினார். இவர் பத்து கன்னடப் படங்களையும் இயக்கியுள்ளார். *ரக்த கண்ணீரு* (2003)இதில் குறிப்பிடத்தக்க ஒன்றாகும்.

ஒரு இசையமைப்பாளராக, சிறந்த இசை இயக்குனருக்கான கர்நாடக மாநில திரைப்பட விருதை *ராக்சஷா* (2005), *இந்தி நின்னா பிரீத்தியா* (2008) ஆகிய படங்களுக்காக இரண்டு முறை வென்றார். ஒரு நடிகராக, தென்னிந்திய சர்வதேச திரைப்பட விருதுகளில் சிறந்த நகைச்சுவை நடிகர் என்ற பிரிவில் பல பரிந்துரைகள் மற்றும் விருதுகளைப் பெற்றுள்ளார்.

ஆரம்பகால வாழ்க்கையும், தொழிலும்
-------------------------------

இவர், சகாயா சீலனாக மார்ச் 24, 1966 அன்று மைசூர் மாநிலத்தில் (இப்போது கர்நாடகா) பெங்களூரில் நடேஷ் மற்றும் மங்களா ஆகியோருக்கு ஒரு கிறிஸ்தவக் குடும்பத்தில் பிறந்தார்.  இவர் கர்நாடக காவல் துறையின் இசைக் குழுவில் வயலின் கலைஞராக இருந்த இசைக் கலைஞர்களின் குடும்பத்தில் பிறந்தார். இவரது தாயும் சகோதரியும் பின்னணி பாடகர்களாக இருந்தனர். இவரது சகோதரர் லயேந்திராவும் ஒரு நடிகர் ஆவார். இவர், பெங்களூரு புனித ஜோசப் இந்திய உயர்நிலைப்பள்ளியில் படித்தார். இவரது *ஷ்!* என்ற முதல் படத்தின் இயக்குனரான உபேந்திராவால் இவருக்கு சாது கோகிலா என்றப் பெயர் வழங்கப்பட்டது.

இவர், தனது சகோதரரால் இசைக்கலைஞர் கஸ்தூரி சங்கரிடம் அழைத்துச் செல்லப்பட்ட பின்னர் ஒரு இசைக்கலைஞராக தனது வாழ்க்கையைத் தொடங்கினார். இவர் இந்தியாவின் வேகமான விசைப்பலகைக் கலைஞர்களில் ஒருவர்.

சொந்த வாழ்க்கை
--------------

1993 இல் சலீனா என்பவரை மணந்தார். இவர்களுக்கு சூராக், ஸ்ருஜன் என்ற இரு குழந்தைகளும் உள்ளனர்.

மேற்கோள்கள்
-----------

1. 1 2 3  Kokila, Sadhu (28 October 2014). *Sadhu Kokila - Event - 10.4.13*. India: Suvarna. 18 June 2016 அன்று மூலதளத்திலிருந்து பரணிடப்பட்டது எடுக்கப்பட்டது. 1 December 2016 அன்று பார்க்கப்பட்டது.
2. 1 2  *Weekend with Ramesh Season 2 - Episode 13 - February 06, 2016 - Full Episode*.

வெளி இணைப்புகள்
---------------

* ஐ.எம்.டி.பி இணையத்தளத்தில் Sadhu Kokila
* Personal website
* Sadhu Kokila Filmography
[*தொடர்பிழந்த இணைப்பு*]
* Sadhu Kokila Film History பரணிடப்பட்டது 2013-05-02 at the வந்தவழி இயந்திரம்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* United States

 |
| கலைஞர் | 
* MusicBrainz

 |
| மற்றவை | 
* Europeana

 |
இந்து சமயத்தில் **சாதுர்மாசிய விரதம்** என்பது துறவிகள் மழைக்காலமான ஆடி மாத பௌர்ணமி முதல் கார்த்திகை மாத பௌர்ணமி வரை, நான்கு மாதங்கள் ஒரே இடத்தில் தங்கி, வேத வேதாந்தங்களை மக்களுக்கு எடுத்துச் சொல்வார்கள். இந்த மாதங்களில் துறவிகள் உணவு முறையில் சில கட்டுப்பாடுகளை வகுத்துக் கொள்வார்கள். முதல் மாதம் உணவில் காயும் பழங்களும் இருக்கும். இரண்டாம் மாதம் பால் தவிர்ப்பார்கள். மூன்றாம் மாதம் தயிரை தவிர்ப்பார்கள். நான்காம் மாதம் பருப்பு வகைகளைச் சேர்த்துக் கொள்ள மாட்டார்கள்.

2023ம் ஆண்டில் சாதுர்மாசிய விரதம் சூன் 30ல் துவங்கி நவம்பர் 23ம் நாளில் முடிவடைகிறது.

குருபூர்ணிமா
------------

முதன்மைக் கட்டுரை: குரு பூர்ணிமா
இந்த  சாதுர்மாஸ்ய காலத்தில் கடைபிடிக்கும் விரதத்தை, வேதம் மற்றும் வேதாந்தக் கல்வியை கற்பித்த குருமார்களை நினைவு கூறும் வகையில் ஆடி மாத பௌர்ணமி அன்று துறவிகள், வேதவியாசரை வழிபட்டுத் துவக்குவார்கள். குரு பூர்ணிமா என்று அழைக்கப்படும் **வியாச பௌர்ணமி** நாளில் (ஆடிப் பௌர்ணமி) எங்கிருந்தாலும் குருவை மனதார வணங்கினால், தாங்கள் பெற்ற வேதாந்தக் கல்வி மேன்மேலும் சிறப்பாக வளரும் என்பது நம்பிக்கை.

இதனையும் காண்க
--------------

* குரு பூர்ணிமா

மேற்கோள்கள்
-----------

1. ↑  சாதுர்மாஸ்ய விரதம்
2. ↑  Importance of Four Holy Hindu Months of Chaturmasya Virata

உசாத்துணை
---------

* குருபூர்ணிமா பரணிடப்பட்டது 2012-08-02 at the வந்தவழி இயந்திரம்
* குரு தோத்திரம்

வெளி இணைப்புகள்
---------------

* 
*
சோஃராலஜி என்பது யோகாவை அடிப்படையாகக் கொண்ட ஒரு ஓய்வு நிலைக்கு கொண்டு செல்லும் முறை நுட்பம் ஆகும்.

ஒரு கொலம்பிய நரம்பியல்-மனநல மருத்துவரான பேராசிரியர் அல்போன்சா கெய்செடோ இந்த முறையை
உருவாக்கியுள்ளார்.

1960 களில் தனது நோயாளிக்கு அன்றாட வாழ்க்கையில் அதிக அமைதியைக் அனுபவப்படுவதற்காக உதவும் நோக்கத்தில் உருவாக்கினார்.

1970 ஆம் ஆண்டில், முதல் சர்வதேச சோப்ரோலஜி  மாநாட்டில், மனித உணர்வு குறித்த தனது ஆய்வுகளிலிருந்து சோஃப்ரோலஜி பிறந்தது என்று கூறினார்.

சோஃப்ரோலஜி என்பது தத்துவம் மற்றும் வாழும் முறை என்ற இரண்டையும் உள்ளடக்கியது, இது ஒரு சிகிச்சை மட்டுமல்ல, தனிப்பட்ட வளர்ச்சி மேம்பாட்டு  நுட்பமும் கூட.

"சோஃப்ராலஜி என்பது  வாழ கற்றுக்கொள்ளுதல்" என அவர் கூறினார்.

ஒரு சுவிஸ் சோஃப்ரோலாஜிஸ்டான ரேமண்ட் ஆப்ரேசோல், படகோட்டுதல், குத்துச்சண்டை, சைக்கிள் ஓட்டுதல், வரிப்பந்தாட்டம், குழிப்பந்தாட்டம், நீர்ப் பந்தாட்டம் போன்ற விளையாட்டுகளை விளையாட்டு வீரர்களுக்கு பயிற்சிகளாக அளித்துள்ளார்.

1967 மற்றும் 2004 க்கு இடையில் அப்ரெசோல் பயிற்சியளித்த விளையாட்டு வீரர்கள் 200 க்கும் மேற்பட்ட ஒலிம்பிக் பதக்கங்களை வென்றனர்.

சான்றுகள்
---------

1. ↑  Ledger, Emma. "'Learning to live': why sophrology is the new mindfulness".
2. ↑   புத்தகம்
3. ↑
4. ↑
முன்னாள் குடியரசுத் தலைவர் பிரதிபா பாட்டில் திரௌபதி கிமிரேவுக்கு 2011 ஆம் ஆண்டு விருது வழங்கும் நிகழ்வு
**திரௌபதி கிமிரே** (*Draupadi Ghimiray*) இந்தியாவின் சிக்கிம் மாநிலத்தைச் சேர்ந்த ஒரு சமூக ஆர்வலராவார். இந்தியாவின் நான்காவது மிக உயர்ந்த குடிமை விருதான பத்மசிறீ விருது இவருக்கு 2011ஆம் ஆண்டு வழங்கப்பட்டுள்ளது.

தொழில் ரீதியாக கிமிரே ஒரு செவிலியராவார். உடல் குறைபாடுகள் உள்ளவர்களுக்கு உதவுவதற்கும் அவர்களுக்கு விரிவான சேவையை வழங்குவதற்கும் கிமிரே 1999 ஆம் ஆண்டு இத்தொழிலை எடுத்துக் கொண்டார். சிக்கிமில் ஊனமுற்றோரின் நலனுக்காக கிமாரே சிக்கிம் விக்லாங் சகாயதா சமிதி என்ற அமைப்பை நிறுவினார். இன்று, இவரும் இவரது தன்னார்வ தொண்டு நிறுவனமான சிக்கிம் விக்லாங் சகாயதா சமிதியும் இப்பகுதி மக்களிடையே அவர்கள் வீட்டுப் பெயராக மாறிவிட்டது.

செயற்கை கால்கள், கைகள் பொருத்தப்பட்ட குழந்தைகளுக்கும், அன்னம் பிளவுக்கு சிகிச்சை எடுக்கும் குழந்தைகளுக்கான இலவச அறுவை சிகிச்சைக்கும் கிமிரே பெரிதும் உதவினார்.

மேற்கோள்கள்
-----------

1. ↑  "Padma Awards" (PDF). Padma Awards, Government of India. 25 January 2019 அன்று பார்க்கப்பட்டது.
2. ↑  Padma Awards 2019: Social, Environment, Animal Welfare, Education Categories பரணிடப்பட்டது 2021-06-02 at the வந்தவழி இயந்திரம்; wannathankyou; 28th Jan. 2019
**பிரதான நேரம்** அல்லது **உச்ச நேரம்** (prime time) என்பது தொலைக்காட்சி நிகழ்ச்சிக்கான மாலை நடுப்பகுதியில் நடக்கும் ஒளிபரப்பு நிரலாக்கத்தின் தொகுதி. பிரதான நேரம் என்பது ஒரு குறிப்பிட்ட நேரக் கால அளவைப் பொறுத்து அடிக்கடி வரையறுக்கப்படுகிறது - உதாரணமாக (அமெரிக்காவில்), 19:00 முதல் 22:00 வரை (மத்திய மற்றும் மலை நேரம்) அல்லது 20:00 முதல் 23:00 (கிழக்கு மற்றும் பசிபிக்) நேரம்).

இந்தியா
-------

இந்திய தொலைக்காட்சியில் பிரதான நேரம் 20:00 மற்றும் 22:30 க்கு இடையே நிகழ்கிறது. பிரதான செய்தி நிகழ்ச்சிகள் 20:30 மணிக்கு ஒளிபரப்பப்படுகின்றன, மேலும் அதிகபட்சமாக மதிப்பிடப்பட்ட தொலைக்காட்சி நிகழ்ச்சியானது 20:00 மணிக்கு அதற்கு முன்னதாக உள்ளது. பொதுவாக, பிரதான நேரங்களில் நிகழ்ச்சிகள் உள்நாட்டு நாடகங்கள் தான் ஒளிபரப்பப்படுகிறது. வார நாட்களில் பல்சுவை நிகழ்ச்சிகள் ஒளிபரப்பப்படுகிறது.

பிரதான நேரத்த தொடர்களில் சன் தொலைக்காட்சி தொடர்கள் தான் முதலிடம். சித்தி, திருமதி செல்வம், கோலங்கள், தெய்வமகள், தென்றல் , நந்தினி, கண்மணி, சரவணன் மீனாட்சி, அழகு, செம்பருத்தி, நாயகி, யாரடி நீ மோகினி, வாணி ராணி, பாரதி கண்ணம்மா, பாண்டியன் ஸ்டோர்ஸ் போன்ற பல தொடர்கள் பிரதான நேர வெற்றித் தொடர்கள் ஆகும்.

சீனா
----

சீன தொலைக்காட்சியில் பிரதான நேரம் 19:00 முதல் 22:00 இடையே நிகழ்கிறது. இதை *கோல்டன் டைம்* என்றும் அழைக்கப்பார்கள். மற்றும் *கோல்டன் வீக்* என விடுமுறை நாட்களில் அழைக்கப்படுகிறது.

தென் கொரியா
-----------

தென் கொரியாவில் பிரதான நேரம் வழக்கமாக வாரத்தில் 20:00 முதல் 23:00 இடையே நிகழ்கிறது. சனி மற்றும் ஞாயிற்றுக்கிழமைகளில் இது 18:00 முதல் 23:00 வரை நிகழ்கிறது. குடும்பம் சார்ந்த தொலைக்காட்சி நிகழ்ச்சிகள் 22:00 க்கு முன் ஒளிபரப்பப்படுகின்றது, மேலும் வயதுவந்தோர் சார்ந்த தொலைக்காட்சி நிகழ்ச்சிகள் 22:00 க்குப் பிறகு ஒளிபரப்பப்படுகின்றது.

மேற்கோள்கள்
-----------

1. ↑  "Prime Time on TV is not just from 7pm to 11pm, it's now all day, owing to the lockdown". timesofindia.indiatimes.com.

| * பா
* உ
* தொ
தொலைக்காட்சி வகைகள் |
| --- |
| 
* இயங்குபடம்
* காலை நிகழ்ச்சி
* குழந்தைகள்
* நகைச்சுவை
* நகைச்சுவை-நாடகம்
* சமையல்
* பகல்நேர நிகழ்ச்சி
* பேச்சு நிகழ்ச்சி
* காதல்
* கற்பனை
* சட்ட நாடகம்
* நேர்காணல்
* விளையாட்டு நிகழ்ச்சி
* மருத்துவ நாடகம்
* நாடகத் தொடர்
* வலைத் தொடர்
* குறுந்தொடர்
* நடைமுறை நாடகம்
* அரசியல் நாடகம்
* பிரதான நேரம்
* உண்மைநிலை
* பலவகையான நிகழ்ச்சி
* அறிவியல் புனைகதை
* காதல்
* டீன் நாடகம்
* ஆவணப்படம்

 |
வட, தென் விண்முனைகளையும், அவற்றுக்கும், சுழற்சி அச்சு, சுற்றுப்பாதைத் தளம், அச்சுச் சாய்வு என்பவற்றுக்கும் இடையிலான தொடர்புகளையும் காட்டும் படம்.
**விண்முனை**என்பது, வட விண்முனை அல்லது தென் விண்முனையைக் குறிக்கும். புவியின் சுழற்சி அச்சை முடிவில்லாமல் நீட்டும்போது, விண்கோளம் எனப்படும் கற்பனையான சுழலும் விண்மீன்களைக் கொண்ட கோளத்தை அது வெட்டும் இரண்டு புள்ளிகளே இவ்விரு விண்முனைகளும் ஆகும். வடமுனையிலும் தென் முனையிலும் நின்று பார்ப்பவர்களின் தலைக்கு நேர் மேலாக முறையே வட விண்முனையும், தென் விண்முனையும் இருக்கும். 

இரவில், வானில் தெரியும் விண்மீன்கள் கிழக்கிலிருந்து மேற்கு நோக்கி நகர்வதாகத் தோற்றம் அளிக்கும். இதே இயக்கம் பகலிலும் நிகழ்ந்தாலும், விண்மீன்களைப் பகலில் பார்க்க முடிவதில்லை ஆதலால் இந்த இயக்கத்தைக் கவனிக்க முடிவதில்லை. இந்த இயக்கம் முழுச்சுற்றைச் சுற்றி முடிப்பதற்கு 24 சூரிய மணிகள் எடுக்கும். விண்மீன்கள் சுழல்வது போல் தோன்றும் இந்தத் தோற்றப்பாடு புவி அதன் அச்சில் சுழல்வதினால் ஏற்படுவது ஆகும். புவி சுழலும்போது, விண்முனைகள் நிலையாக இருப்பதாகவும், விண்ணில் உள்ள ஏனைய புள்ளிகள் அவற்றைச் சுற்றி சுற்றுவது போலவும் தோன்றும்.
**சு.ரா - நினைவின் நதியில்** எழுத்தாளர் சுந்தர ராமசாமியைப்பற்றி ஜெயமோகன் எழுதிய நினைவுச்சித்திரம் இந்நூல். 2004ல் சுந்தர ராமசாமி மறைந்ததும் இந்நூல் எழுதப்பட்டது. உயிர்மை பதிப்பகம் இதை வெளியிட்டிருக்கிறது. இந்நூலின் முதல் பகுதி உயிர்மை இதழில் வெளிவந்தது

உள்ளடக்கம்
----------

’இது சுந்தர ராமசாமி குறித்த ஒரு முழுமையான சித்திரத்தை அளிக்கிறது என்றே எண்ணுகிறேன். இந்நினைவுகள் எனது ஒரு காலகட்டத்தின் சித்திரங்களாகவே என் பார்வைக்குப் படுகின்றன. இது சுந்தர ராமசாமி அல்ல, என்னுடைய சுந்தர ராமசாமி என்று படுகிறது. இதேபோலப் பல சுந்தர ராமசாமிகள் இருக்கலாம். அவர்களும் எழுத்தில் வரக்கூடும். அது வரவேற்கத்தக்கதே. நம் காலகட்டத்து மாபெரும் ஆளுமைகளில் ஒன்று அவர். சிலைகளை உருவாக்க வேண்டாம். அவை சரியும். ஆனால் மூதாதையரை உண்டு செரித்துக் கொள்வோம். அது நம் வேருக்கு நீர்’ என்று ஜெயமோகன் சொல்கிறார்

சுந்தர ராமசாமி மறைந்த சில தினங்களில், ஜெயமோகனால் எழுதி முடிக்கப்பட்ட இந்நூல் சு.ரா.வின் ஆளுமையை வாசகனின் நினைவில் கட்டி எழுப்புகிறது. சு.ராவைப் பற்றி மனநெகிழ்ச்சியூட்டும் கவித்துவம் மிகுந்த பதிவுகளும் அவரது அழகியல் மற்றும் தத்துவ நோக்கை வெளிப்படுத்தும் உரையாடல்களும் மிகுந்தது இந்நூல். சு.ராவின் நினைவுகளைப் பல்வேறு தளங்களில் விரித்து எழுதிய இந்நூல் அவரைப் பற்றிய படைப்பூக்கமுள்ள ஓர் ஆவணமாக விளங்குகிறது.சுந்தர ராமசாமி மற்றும் ஜெயமோகன் இருவருக்கிடையேயான நெருக்கத்தையும் உரசலையும் பேசுகிறது. தமிழின் மிகச் சிறந்த இரு எழுத்தாளர்களைப் பற்றிய ஓர் சித்திரத்தை நம்முன் வைக்கிறது இந்நூல்.
**இலட்சுமி நரசிம்ம சுவாமி கோயில்** என்பது தமிழ்நாட்டில் கிருஷ்ணகிரி மாவட்டம், வரட்டனப்பள்ளி என்ற சிற்றூரில் அமைந்துள்ள ஒரு நரசிம்மர் கோயிலாகும்.

தொன்மவியல்
----------

அர்சுனனின் கொள்ளுப் பேரனான ஜனமேஜய மன்னன் ஒரு வேள்வி நடத்தும்போது அதில் அந்தணர் ஒருவர் தவறி விழுந்து இறந்துவிட்டார். இதனால் ஜனமேஜயருக்கு பிரம்மஹத்தி தோசம் பீடித்தது. இந்த தோசம் நீங்கவேண்டி ஐந்து நரசிம்மர் கோயில்களை அமைத்ததாகவும், அதில் ஒரு கோயில் இது எனப்படுகிறது.

கோயில் அமைப்பு
--------------

கருவறையை மட்டும் கொண்டதாக அக்காலத்தில் கட்டப்பட்டதாக இக்கோயில், பிற்காலத்தில் விரிவுபடுத்தப்பட்டுள்ளது. இக்கோயிலானது மூன்று நிலை இராசகோபுரத்துடன் அமைந்துள்ளது. இராச கோபுரத்தை தாண்டி நுழைந்தால் ஹயகிரீசுவரர், வீர ஆஞ்சனேயர் ஆகியோரின் சிலைகள் அமைக்கப்பட்டுள்ளன. மூலவருக்கு எதிரில் கருடாழ்வாருக்கு சிறிய சந்நிதி உள்ளது. இதையடுத்து மகாமண்டபம், அர்த்தமண்டபம் கருவறை என கோயில் அமைந்துள்ளது. கருவறையில் மகாலட்சுமியை மடியில் தாங்கியபடி நரசிம்மர் சாந்தமாக காட்சியளிக்கிறார். கோயில் வளாகத்தில் உள்ள சத்திய நாராயணர் மண்டபத்தில் சத்தியவதி, ரமாதேவி ஆகியோருடன் சத்தியநாராயணர் நின்ற கோலத்தில் காட்சியளிக்கிறார். பிரகாரத்தில் சிறிய சயன நரசிம்மரின் சிற்பம் உள்ளது.

வழிபாடு
-------

சனிக்கிழமைகளில் சிறப்பு வழிபாடு நடத்தப்படுகிறது. வைகுண்டேகாதசியன்று சிறப்பு வழிபாடு நடத்தப்படுகிறது. பௌர்ணமியன்று சத்தியநாராயண பூசையும், அமாவாசையன்று சுதர்சன ஹோமமும் நடத்தப்படுகிறது. புரட்டாசி சனிக்கிழமைகளில் சிறப்பு வழிபாடு நடத்தப்படுகிறது.

அமைவிடம்
--------

கிருஷ்ணகிரியில் இருந்து குப்பம் செல்லும் சாலையில் 10 வது கி.மீ தொலைவில் வரட்டனப்பள்ளி உள்ளது.

மேற்கோள்கள்
-----------

1. ↑  "லட்சுமி நரசிம்ம சுவாமி கோயிலில் 5ம் ஆண்டு உற்சவ திருவிழா". *செய்தி*. தினகரன். 10 அக்டோபர் 2017. 2017-11-10 அன்று மூலம் பரணிடப்பட்டது. 3 சூலை 2018 அன்று பார்க்கப்பட்டது.
2. ↑   *திருக்கோயில்கள் வழிகாட்டி கிருஷ்ணகிரி மாவட்டம்*. தர்மபுரி: தமிழ்நாடு அரசு இந்து சமய அறநிலையத்துறை. 2014 ஆகத்து. பக். 63-67.
**ஜார்ஜ் விஷ்ணு** ஒரு இந்திய திரைப்பட நடிகர் ஆவார், அவர் தமிழ் மொழி திரைப்படங்கள் மற்றும் தொலைக்காட்சி நாடகங்களில் பணியாற்றியுள்ளார்.

தொழில்
------

மலேசிய தமிழ் நடிகர் ரவிச்சந்திரன் மற்றும் மலையாள நடிகை ஷீலா ஆகியோரின் மகன் ஜார்ஜ் விஷ்ணு. இவர் 1997 இல் மலையாளத் திரைப்படமான பைவ் ஸ்டார் ஹாஸ்பிட்டல் என்ற திரைப்படத்தில் ரபேல் என்ற கதாப்பாத்திரத்தில் நடித்து திரையுலகிற்கு வந்தார்.

1997 ல் *காதல் ரோஜாவே* என்ற படத்தில் அறிமுகமாக  தயாரிப்பாளர் *கையெழுத்திடப்பட்ட ஒப்பந்தத்தின்படி, காதல் ரோஜாவே* முடிவடைந்து வெளியிடப்படும் வரை அவர் வேறு எந்தப் படத்திலும் நடிக்கக் கூடாது. இருப்பினும், தயாரிப்பின் போது, விஷ்ணுவால் காத்திருக்க முடியவில்லை. அவர் வேறொரு மலையாளப் படத்தில் நடித்தார். அதனால் திட்டத்தின் போது நடிகர் மற்றும் தயாரிப்பாளர் பாஸ்கர் இடையே பிளவு ஏற்பட்டது. பூஜா குமாருடன் அவர் நடித்த படம், பின்னர் 2000 ஆம் ஆண்டில் தயாரிப்பு தாமதத்திற்குப் பிறகு வெளியிடப்பட்டது.

படத்தின் தோல்விக்குப் பதிலாக அவர் தொலைக்காட்சித் தொடர்களில் கதாபாத்திரங்களை சித்தரிக்கத் தேர்ந்தெடுத்தார், தொலைக்காட்சி தொடரான*செல்லமே* (2004) இல் நடித்தார். சில ஆண்டுகளுக்குப் பிறகு 2010 இல் சரோஜா திரைப்படத்தில் தோன்றினார். அதன் பிறகு தமிழ் திரைப்படங்களில் அவருக்கு வாய்ப்புகள் நிறைய வந்தன. *தீயா வேலை செய்யனும் குமாரு* (2013) உள்ளிட்ட தமிழ் படங்களில் அவ்வப்போது தோன்றினார். யாயா, என்னை அறிந்தால் போன்ற பல படங்களில் தோன்றானார்.

திரைப்படவியல்
-------------

| ஆண்டு | திரைப்படம் | பங்கு | மொழி | குறிப்புகள் |
| --- | --- | --- | --- | --- |
| 1997 | *ஐந்து நட்சத்திர மருத்துவமனை* | ரபேல் | மலையாளம் |  |
| 1998 | *மந்திரி மாளிகையில் மானசம்மடம்* | ஸ்ரீகுமார் | மலையாளம் |  |
| 2000 | *காதல் ரோஜாவே* | விஷ்ணு | தமிழ் |  |
| 2009 | *மலையாளி* | கணேஷ் | மலையாளம் |  |
| 2010 | *சரோஜா* | அவரே | தமிழ் | சிறப்பு தோற்றம் |
| 2010 | *நாகரம்* | தாமு | தமிழ் |  |
| 2012 | *அதிசய உலகம்* | வர்ஷா மற்றும் விகாஸின் தந்தை | தமிழ் |  |
| 2013 | *தீயா வேலை செய்யனும் குமாரு* | ராகவேந்திர ராவ் | தமிழ் |  |
| 2013 | *யா யா* | சேவாகின் உதவியாளர் | தமிழ் |  |
| 2015 | *யென்னை அரிந்தாள்* | தேன்மொழியின் தந்தை | தமிழ் |  |
| 2016 | *அழகு குட்டி செல்லம்* | பிராமணர் | தமிழ் |  |
| 2016 | *முத்தின கதிரிகா* | முத்துப்பாண்டியின் சகோதரர் | தமிழ் |  |
| 2021 | *பாரிஸ் ஜெயராஜ்* | ஜெயராஜின் மாமா | தமிழ் |  |

### தொடர்கள்

* 2003-2004 ஆகாஷாக சஹானா ( ஜெயா டிவி )
* 2005 செல்வி விஜய்யாக ( சன் டிவி )
* 2007 மேகலா ( சன் டிவி )
* 2009-2010 *செல்லமய்* ( சன் டிவி )
* 2016 *விண்ணைத்தாண்டி வருவாயா* ( நட்சத்திரம் விஜய் )

குறிப்புகள்
-----------

1. 1 2
2. ↑  "1997-98 Kodambakkam babies Page". Indolink.com. 3 March 2016 அன்று மூலம் பரணிடப்பட்டது. 2012-08-25 அன்று பார்க்கப்பட்டது.
விதான் சௌதா
**விதான் சௌதா** (Vidhana Soudha) என்னும் மாளிகை பெங்களூரில் அமைந்துள்ளது. இங்கு கர்நாடக சட்டமன்றம் இயங்குகிறது. இக்கட்டிடம் அமைய காரணமாக இருந்தவர் கர்நாடக முதலமைச்சராக இருந்த கெங்கல் அனுமந்தைய்யா. இது கர்நாடக பொதுப் பணித் துறையினரால் கட்டப்பட்டது. ஐரோப்பா, உருசியா, அமெரிக்கா போன்ற மற்ற நாடுகளை சுற்றிப் பார்த்து பல்வேறு வகையிலான வடிவங்களைக் கண்டு பின் இக்கட்டிடத்தின் அடிக்கல் நாட்டும் விழாவை இந்தியாவின் தலைமை அமைச்சராக இருந்த சவகர்லால் நேரு, 1951-ஆம் ஆண்டின் சூலை பதின்மூன்றாம் நாளில் ஆரம்பிக்கப்பட்டது. இக்கட்டிடம் கட்டுமான மேலாண்மை கட்டடக் கலைஞரும், பொறியாளருமான பி. ஆர். மாணிக்கம் தலைமையில் 1956 ல் கட்டி முடிக்கப்பட்டது. 

நான்கு மேல்தளங்களையும், ஒரு அடித்தளத்தையும் கொண்ட இக்கட்டிடம் 700 அடி நீளத்தையும் 350 அடி அகலத்தையும் கொண்டது. இது இந்தியாவிலேயே அதிக பரப்பளவிலான சட்டமன்றக் கட்டிடம். இக்கட்டிடத்தை கட்டி முடிக்க 17.5 மில்லியன் ரூபாய் செலவானது. 

தற்போது இக்கட்டிடத்தை பராமரிக்கும் பணியை கர்நாடக பொதுப் பணித் துறை மேற்கொண்டுள்ளது

மேற்கோள்கள்
-----------

1. ↑  "LIST OF FEW MAJOR EARLIER PROJECTS IN BANGALORE". Karnataka Public Works, Ports & Inland Water Transport Department. 2015-04-22 அன்று மூலம் பரணிடப்பட்டது. 24 நவம்பர் 2013 அன்று பார்க்கப்பட்டது.
2. ↑  "The birth of the Vidhana Soudha and more". The Hindu. 24 நவம்பர் 2013 அன்று பார்க்கப்பட்டது.
3. ↑  "நினைத்துப் பார்க்க யாருமில்லை!". தினமணி. 24 நவம்பர் 2013 அன்று பார்க்கப்பட்டது.
4. ↑  "GOVERNMENT BUILDINGS MAINTAINED BY P.W.D. CHIEF ENGINEER, C & B (SOUTH)". Karnataka Public Works, Ports & Inland Water Transport Departmen. 2013-07-25 அன்று மூலம் பரணிடப்பட்டது. 24 நவம்பர் 2013 அன்று பார்க்கப்பட்டது.
சு.நரேந்திரன்
**சு. நரேந்திரன்** தஞ்சாவூரைச் சேர்ந்த மருத்துவர் ஆவார்.

தமிழ்ப்பணி
----------

அரசு மருத்துவக்கல்லூரியில் பணியாற்றி பணி நிறைவு பெற்ற இவர் பல ஆண்டுகளாக அறிவியல்தமிழுக்கு அரும் பணியாற்றிவருகிறார். மிகச்சிறந்த தமிழறிஞராகவும், மொழிபெயர்ப்பாளராகவும் உள்ளார்.

அறிவியல் தமிழ்
--------------

தமிழில் அறிவியலை மக்களுக்குக் கொண்டு செல்லும் நோக்கில் அறிவியல் கட்டுரைகளையும், நூல்களையும் எழுதியுள்ளார்.

விருதுகள்
---------

சிறந்த நூல் விருது (தமிழக அரசு, 1986), அறிவியல் பரப்புதல் விருது (மத்திய அரசு), இயற்றமிழுக்காக கலைமாமணி விருது (தமிழ்நாடு அரசு, 2010) உள்ளிட்ட 37க்கும் மேற்பட்ட விருதுகளை இவருக்கு பல்கலைக்கழகங்களும், சேவை அமைப்புகளும் வழங்கியுள்ளன.

நூல்கள்
-------

கீழ்க்கண்ட நூல்கள் உள்ளிட்ட 30க்கும் மேற்பட்ட நூல்களை இவர் எழுதியுள்ளார்.

* நோயை வெல்வோம் (நியூ செஞ்சுரி புக் ஹவுஸ், 1985)
* பொது அறுவை மருத்துவம் (தமிழ்ப்பல்கலைக்கழகம், தஞ்சாவூர்)
* கிறித்தவமும் அறிவியலும் (கொற்றவை பதிப்பகம், 2014)
* இரத்த தானம், உடல் உறுப்பு தானம் (கற்பகம் புத்தகாலயம், 2014)
* வயிற்று நோய்களும் அவற்றின் மருத்துவமும் (பூம்புகார் பதிப்பகம்)

மேற்கோள்கள்
-----------

1. 1 2  தினமணி புத்தாண்டு மலர் 2017, பக்.20,21
கர்தினால் ஜார்ஜ் பெல், 2012
**கர்தினால் ஜார்ஜ் பெல்** (**George Pell**, 8 சூன் 1941 – 10 சனவரி 2023), ஆத்திரேலியாவைச் சேர்ந்த கத்தோலிக்க கர்தினால் ஆவார். இவர் 2014 முதல் 2019 முடிய போப்பாண்டவர் தலைமையிலான வாட்டிகனின் பொருளாதார செயலகத்திலும், 2013 முதல் 2018 வரை கர்தினால் அலோசனைக் குழுவின் உறுப்பினராகவும் பணியாற்றியவர்.தற்போது வத்திகானில் பொருளாளராக இருக்கும் 77 வயதான ஜார்ஜ் பெல், கத்தோலிக்க திருச்சபையின் மூன்றாவது சக்திவாய்ந்த அதிகாரியாக உள்ளார்.

பாலியல் வழக்குகள்
-----------------

குழந்தைகளுக்கு எதிரான பாலியல் குற்றங்களுக்காக ஆஸ்திரேலியாவில் கார்டினல் ஜார்ஜ் பெல் குற்றவாளியாக நீதிமன்றத்தில் விசாரிக்கப்பட்டார். 1996-ஆம் ஆண்டில் மெல்போர்ன் கத்தோலிக்கப் பேராலாயத்தில் 16 வயதிற்குட்பட்ட இரண்டு பாடகர் சிறுவர்களிடம் ஜார்ஜ் பெல் பாலியல் அத்துமீறல் செய்தார் என கண்டறிந்தது 6 ஆண்டுகள் சிறை தண்டனை வழங்கி தீர்ப்பளித்தது.

மேற்கோள்கள்
-----------

1. ↑  Divisive and influential: Australia's highest-ranking Catholic Cardinal George Pell dies at 81
2. ↑
3. ↑
4. ↑  பாலியல் புகார்: போப் ஆண்டவரின் முன்னாள் நிதி ஆலோசகருக்கு 6 ஆண்டுகள் சிறை
5. ↑  George Pell: Cardinal found guilty of sexual offences in Australia

வெளி இணைப்புகள்
---------------

* பரலோகத்தில் இருக்கும் பிதாவே ! கார்டினல் பெல்லை மன்னியாதிரும் !

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* நார்வே
* ஜெர்மனி
* இத்தாலி
* Israel
* United States
* செக் குடியரசு
* ஆத்திரேலியா
* கொரியா
* போலந்து
* Vatican

 |
| மக்கள் | 
* Trove

 |
| மற்றவை | 
* IdRef

 |
**சு.ப. அருணாசலம்** (பிறப்பு: சூலை 11, 1959) தமிழகத்தின் புதுக்கோட்டை மாவட்டம் பனையப்பட்டி எனுமிடத்தைப் பிறப்பிடமாகக் கொண்ட இவர் தனது பள்ளிப் படிப்பை நச்சாந்துபட்டி இராமநாதன் செட்டியார் உயர்நிலைப் பள்ளியிலும், திருச்சி தேசிய கல்லூரி உயர்நிலைப் பள்ளியிலும் கற்றார். பின்பு இளங்கலை வணிகவியல் பட்டத்தை மதுரை மாவட்டம் திருவேடகத்திலுள்ள விவேகானந்தர் கல்லூரியிலும் முதுகலை நிர்வாகவியல் பட்டத்தினை கோயம்புத்தூர் பாரதியார் பல்கலைக்கழகத்திலும் பெற்றார்.

இலக்கியப் பணி
-------------

இளவயது முதல் இலக்கிய ஆர்வம் கொண்ட இவர் கல்லூரிக் காலம் தொட்டே Blossom என்ற மாணவர் பத்திரிகையை நடத்தியுள்ளார். அத்தோடு சமூகச் சிந்தனையுள்ள கட்டுரைகளையும், பல நாடகங்களையும் எழுதியுள்ளார். கவிதை எழுதுவதில் அதிக ஆர்வம் கொண்ட இவரின் முதல் கவிதை சிங்கை தமிழ் முரசில் வெளிவந்தது. சிங்கப்பூரில் பல பட்டிமன்றங்களில் பங்கேற்று சிறந்த பேச்சாளராகவும், இலக்கிய நிகழ்ச்சித் தொகுப்பாளராகவும் சிறப்பாகச் செயல்பட்டுள்ளார்.

வகித்த பதவிகள்
--------------

சிங்கப்பூர் தமிழ் எழுத்தாளர் கழகத்தின் உறுப்பினராகவும், அதன் பொருளாளராகவும் பதவி வகித்துள்ளார்

உசாத்துணை
---------

* சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
**சு. நாகராஜ மணியகாரர்** ( 28.12.1908-21.7.1978) கிருட்டிணகிரி மாவட்டம் காவேரிபட்டணத்தை சேர்ந்த விடுதலை போராட்ட வீரரும், தமிழ்நாடு சட்டப் பேரவை உறுப்பிராக இருந்தவரும் ஆவார்.

வாழ்க்கை
--------

இவர் தந்தை பெயர் சைவதீத்தம் வி.சுப்பிரமணியகார். தாயார் பெயர் சந்திரம்மாள். கல்வி எம்.ஏ பட்டப்படிப்பு. இவரது மனைவிபெயர் ராணி சென்னம்மா.

விடுதலைப் போராட்டம்
-------------------

பள்ளிப் பருவத்திலேயே விடுதலை வேட்கையால் ஈர்க்கப்பட்டவர். 1930ஆம் ஆண்டிலிருந்து ஒத்துழையாமை இயக்கம், கள்ளுக்கடை மறியல், உப்புசத்தியாகிரகம், அந்நிய துணிகளை எரித்தல் ஆகிய போராட்டங்களில் ஈடுபட்டு சிறைசென்றார். 1939 இல் காந்தியடிகளின் அறைககூவலை ஏற்று கிருட்டிணகிரியில் தனிநபர் சத்தியாகிரகத்தில் ஈடுபட்டு கைதாகி வேலூர் சிறையில் ஆறுமாத சிறைதண்டனை அனுபவித்தார்.

பணிகள்
------

தென்பெண்ணை ஆற்றின் குறுக்கே கிருட்டிணகிரி அருகே காமராசர் ஆட்சிக்காலத்தில் அணை கட்டப்பட்டது. இவ்வணை கட்டப்பட்டதில் இவரின் பங்கு முதன்மையானது. பூமிதான இயக்கத்தலைவர் ஆசார்ய வினோபாபா 1954 இல் காவேரிபட்டணம் வந்தபோது பூமிதான இயக்கத்துக்காக ஒரு ஏக்கர் நஞ்சை நிலத்தைத் தானமாகத் தந்தார். வ.உ.சி தொடங்கிய சுதேசி கப்பல் நிறுவனத்தில் ஒரு பங்குதாரராக இருந்துள்ளார்.

காங்கிரசிலிருந்து விலகல்
------------------------

1967ஆம் ஆண்டிற்கு பிறகு காங்கிரஸ் இயக்கத்தின் செயல்பாடு பிடிக்காமல் காங்கிரசிலிருந்து விலகி, குமரி அனந்தன் தொடங்கிய காந்தி காமராசர் தேசிய காங்கிரஸ் கட்சியில் துணைத்தலைவராகவும், அதன் முக்கிய ஆலோசகராகவும் செயல்பட்டார்.

வகித்த பதவிகள்
--------------

* ஒசூர் பொது கிராமத் தொகுதியிலிருந்து சட்டமன்ற உறுப்பினராக 1946-1952
* கிருட்டிணகிரி சட்டமன்ற உறுப்பினராக 1957-1962
* தலைவர், தருமபுரி மாவட்ட மத்திய கூட்டுறவு வங்கி
* பேரூராட்சி தலைவர், காவேரிபட்டணம்
* தலைவர், கவேரிபட்டணம் நகர கூட்டுறவு வங்கி
* தலைவர், காவேரிபட்டணம் வீடுகட்டுவோர் சங்கம்

உசாத்துணை
---------

தென்பெண்ணை ஆற்றங்கரைக் கிருஷ்ணகிரி மாவட்ட கருத்தரங்க மலர், 10.11.2009, காந்தியவாதி தியாகி காவேரிப்பட்டிணம் எஸ்.நாகராஜ மணிநக்கார்ர்-என்.ஆர்.ஜெயச்சந்திரன்
**விதி மதி உல்டா** (Vithi Mathi Ulta) விஜய் பாலாஜி இயக்கத்தில், ரைட் மீடியா ஒர்க்ஸ் தயாரிப்பில் வெளியாகியிருக்கும் தமிழ்த்திரைப்படம். கனவில் கெட்டதாகக் கண்டது உண்மையில் நடக்கக்கூடாது என்று நாயகன் களத்தில் இறங்கும் கதையே விதி மதி உல்டா. இத்திரைப்படத்தில் ரமீஸ் ராஜா, ஜனனி ஐயர் உள்ளிட்டோர் நடித்துள்ளனர். இத்திரைப்படம் அஸ்வின் விநாயகமூர்த்தியின் இசையில், மார்ட்டின் ஜோவின் ஒளிப்பதிவில், கோபி கிருஷ்ணாவின் படத்தொகுப்பில் 2018இல் தமிழில் வெளிவந்துள்ள முதல் திரைப்படம்.

நடிப்பு
-------

பின்வரும் நடிக நடிகையர்கள் இத்திரைப்படத்தில் நடித்துள்ளனர்

* ரமீஸ் ராஜா-ஆதித்தியாவாக
* ஜனனி ஐயர்-திவ்யாவாக
* டேனியல் பாலாஜி
* கருணாகரன்
* சென்றாயன்
* சித்ரா லஷ்மணன்
* குட்டி கோபி
* லோகேஷ்
* ஆதித்ய கதிர்
* கு.ஞானசம்பந்தம்

கதை
---

ஈஎஸ்பி எனப்படும் வருங்காலத்தை உணர்தல் என்னும் தன்மையை அடிப்படையாகக் கொண்ட கதை. ரமீஸ் ராஜாவின் கனவில் நடந்தவை அப்படியே நடப்பு வாழ்க்கையில் நடக்கத் தொடங்குகிறது. தன்னைப்பிறர் கடத்துவது, தன் காதலி கடத்தப்படுவது, அம்மா, அப்பா கொலை செய்யப்படுவது இவை அனைத்தையும் தெரிந்து கொண்ட கதைநாயகன் இவற்றையெல்லாம் தடுத்தாரா இல்லையா, என்ன நடந்தது என்பதே படத்தின் விறுவிறுப்பான கதை.

சான்றுகள்
---------

1. 1 2
2. 1 2
3. ↑
4. ↑

வெளி இணைப்புகள்
---------------

* இணையதள திரைப்பட தரவுத்தளத்தில் *விதி மதி உல்டா*
**முகம்** (*Mugam*) என்பது 1999 ஆண்டு வெளியான தமிழ் திரைப்படம் ஆகும். ஞான ராஜசேகரன் இயக்கிய இப்படத்தில் நாசர், ரோஜா ஆகியோர் முக்கிய வேடங்களில் நடித்தனர். மணிவண்ணன், விவேக், தலைவாசல் விஜய் ஆகியோர் துணை வேடங்களில் நடித்தனர். இந்த படம் 1999 அக்டோபரில் எதிர்மறையான விமர்சனங்களுடன் வெளியானது. இது வணிக ரீதியாக தோல்வியடைந்தது.

கதை
---

ரங்கநாதன் ( நாசர் ) ஒரு அசிங்கமான மனிதர். எனவே வாழ்வில் பல துன்பங்களை எதிர்கொள்கிறார். வேலையிலிருந்தும் நீக்கபடுகிறார். தொடர்ந்து மோசமாகவே நடத்தப்படுகிறார். அவர் நேசிக்கும் பெண் அவரை வெறுக்கிறாள். பின்னர் ரங்கன் ஒரு முகமூடியை பெறுகிறார். அந்த முகமூடியை அணிவதன் மூலம் அழகிய முகத்தைப் பெறுகிறார். பின்னர் ஒரு திரைப்பட நட்சத்திரமாக மாறுகிறார். மேலும் அவரது புதிய மனைவி மாலினி ( ரோஜா ) அவரது அழகான முகத்திற்காக மட்டுமே அவரை நேசிக்கிறாள். முடிவில், ரங்கன் ஒரு கணம் முகமூடியைக் கழற்றிவிட்டு, தனது உண்மையான முகத்தைக் கண்டே மக்கள் தன்னை மதிப்பார்கள் என்று எதிர்பார்க்கிறார். அவரது மனைவி உள்ளே நுழைந்து, அவரது அசிங்கமான முகத்தைப் பார்த்து, ஒரு கொள்ளைக்காரன் என்று தவறாக நினைத்து வெளியே துரத்திவிடுகிறார். ரங்கனை முன்பு பின்தொடர்ந்தவர்கள் அவரை பக்கத்தில் நெருங்கவிடவில்லை. அழகு மட்டுமே அவருக்கான மரியாதையை அளிக்கிறது என்று முடிவுசெய்து, ரங்கன் முகமூடியை மீண்டும் அணிந்து நடிகர் வாழ்க்கையை வாழ்கிறார்.

நடிகர்கள்
---------

* நாசர் ரங்கனாக
* ரோஜா மாலினியாக
* மணிவண்ணன் முத்தண்ணனாக
* விவேக்
* தலைவாசல் விஜய்
* வெண்ணிற ஆடை மூர்த்தி
* தாமு
* மயில்சாமி (நடிகர்)
* பாத்திமா பாபு
* அஜய் ரத்னம்
* இரவிராஜ்
* பீலி சிவம்
* மோனிகா
* சோபணா

வெளியீடு
--------

ஒரு விமர்சகர் "கதைக்களம் புதினமாக படிக்க சிறந்ததாக இருக்கும், ஆனால் படத்தில் அது நம்பமுடியாத அளவிற்கு உள்ளது" என்றார். மேலும் "நடிகர்கள் சிறப்பாக நடித்துள்ளனர். ஆனாலும் படம் மிகவும் சலிப்பைத் தருவதாக உள்ளது." 

இந்த படம் வணிக ரீதியாக தோலவியடைந்தது. மேலும் வெளியான இரண்டு வாரங்களுக்குள் தொலைக்காட்சியில் ஒளிபரப்பப்பட்டது. படம் வெளிவந்த பிறகு படத்தைப் பற்றி குறிப்பிட்ட நாசர் இந்த பாத்திரம் அவருக்கு முதலில் விவரிக்கப்பட்டபோது சுவாரஸ்யமாகத் தோன்றியதாகக் குறிப்பிட்டார். ஆனால் படம் வளர வளர அவர் ஆர்வத்தை இழந்து இயக்குனரின் அறிவுறுத்தல்களைப் பின்பற்றினார்.

குறிப்புகள்
-----------

1. ↑  "காப்பகப்படுத்தப்பட்ட நகல்". 2006-10-29 அன்று மூலம் பரணிடப்பட்டது. 2021-02-13 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2016-03-03 அன்று மூலம் பரணிடப்பட்டது. 2021-02-13 அன்று பார்க்கப்பட்டது.
3. ↑
4. ↑

வெளி இணைப்புகள்
---------------

* இணையதள திரைப்பட தரவுத்தளத்தில் *Mugam*
**கிரனோபிள்** (*Grenoble*, பிரெஞ்சு உச்சரிப்பு: ​[ɡʁə.nɔbl]; அருபித: *Grenoblo*) பிரான்சு நாட்டின் தென்கிழக்குப் பகுதியில் பிரான்சிய ஆல்ப்சு அடிவாரத்தில் டிராக் ஆறு ஐசரெ ஆற்றுடன் கூடுமிடத்தில் அமைந்துள்ள ஓர் நகரமாகும். ரோன்-ஆல்ப்சு பிராந்தியத்தில் அமைந்துள்ள கிரனோபிள் ஐசரெ திணைக்களத்தின் தலைநகரமாக விளங்குகிறது. மலைத்தொடருக்கு அண்மையில் இருப்பதாலும் நகரின் அளவைக் கொண்டும் இது "ஆல்ப்சின் தலைநகரம்" என பிரான்சு நாட்டில் அறியப்படுகிறது.

கிரனோபிளின் வரலாறு 2000 ஆண்டுகளுக்கும் மேற்பட்டது. ஒரு சிறிய காலிய சிற்றூராக இருந்த கிரனோபிள் 11வது நூற்றாண்டில் டவுஃபீனின் தலைநகரமாக ஆனபிறகு இதன் மதிப்புக் கூடியது. வரலாற்றில் பெரும்பாலும் இது பிரான்சு இராச்சியத்தின் எல்லையில் அமைந்திருந்த எளிமையான நகராட்சியாகவும் அரண்காவல் கோட்டை நகரமாகவும் விளங்கியது. 

மிக விரைவான தொழில் வளர்ச்சியால் இதன் முதன்மை பெருகியது. இங்கு கையுறைத் தயாரிப்புத் தொழில் 18வது,19வது நூற்றாண்டுகளில் முதன்மையாக இருந்தது. பின்னர் 19வது இருபதாவது நூற்றாண்டுகளில் புனல் மின்நிலையங்கள் அமையத் தொடங்கின. இரண்டாம் உலகப் போருக்குப் பின்னர் 1968இல் X ஒலிம்பிக் குளிர்கால விளையாட்டுகள் இங்கு நடைபெற்றன. இந்நகரம் தற்போது ஐரோப்பாவின் குறிப்பிடத்தக்க அறிவியல் மையமாக விளங்குகிறது.

2008ஆம் ஆண்டு கணக்கெடுப்பின்படி கிரனோபிளின் மக்கள்தொகை 156,659ஆக இருந்தது. அவ்வாண்டில் கிரனோபிள் பெருநகரப் பகுதியின் (பிரெஞ்சு: *aire urbaine de Grenoble*) மக்கள்தொகை 664,832 ஆகவிருந்தது. நகரக் குடிமக்கள் "கிரனோபிளாய்" (*Grenoblois*) என்று அழைக்கப்படுகின்றனர்.

நகரக் காட்சிகள்
---------------

லா பாசுத்திலில் இருந்து கிரனோபிளின் மேற்குப்புற காட்சி
வெர்கோர்சு பகுதியிலிருந்து கிரனோபிள்
லா பாசுத்திலில் இருந்து கிரனோபிளின் இரவுநேரக் காட்சி

மேற்சான்றுகள்
-------------

1. ↑  Graff, James (22 August 2004). "Secret Capitals". *Time* (New York). Archived from the original on 23 ஆகஸ்ட் 2004.. பார்த்த நாள்: 29 October 2009.
2. ↑  Pentland, William (9 July 2013). "World's 15 Most Inventive Cities". *Forbes* (New York).. பார்த்த நாள்: 16 July 2013.

வெளி இணைப்புகள்
---------------

விக்கிமீடியா பொதுவகத்தில்,  
 ***கிரனோபிள்***   
என்பதின் ஊடகங்கள் உள்ளன. 

* விக்கிச்செலவில் செலவு வழிகாட்டி: கிரனோபிள்
* Grenoble Chamber of Commerce and Industry பரணிடப்பட்டது 2004-12-03 at the வந்தவழி இயந்திரம்
* Grenoble City website (பிரெஞ்சு)
* Official tourism office of Grenoble
* Semitag – Transports de l'agglomération grenobloise பரணிடப்பட்டது 2012-05-10 at the வந்தவழி இயந்திரம் (பிரெஞ்சு)
* Comptable Grenoble le site spécialisé pour l'agglomération grenobloise பரணிடப்பட்டது 2013-03-30 at the வந்தவழி இயந்திரம் (பிரெஞ்சு)
* Remembering Grenoble Photography Exposition (ஆங்கிலம்)
**பித்தப்பைப் புற்றுநோய்** என்பது பித்தப்பை உயிரணுக்களில் அரிதாகவே தோன்றும் புற்றுநோயாகும். பெண்களிடம் ஆண்களைவிட அதிகமாகக் காணப்படுகிறது.ஆரம்ப அறிகுறிகளாக மஞ்சள் காமாலை, வயிற்றுவலி, காய்ச்சல், குமட்டல், வாந்தி, உப்புசம் முதலியனகாணப்படும். வயிற்றில் கட்டி காணப்படும்.

இந்நோயினை ஆரம்ப காலத்தில் கண்டு கொள்வது கடினமாகவே உள்ளது. பித்தப்பையினையும் அதனை அடுத்துள்ள பகுதிகளிலும் ஆய்ந்தே கண்டுகொள்ளப்படுகிறது. அவ்வாறே நோயின் நிலையினையும் தெரிந்து வரையறுக்கப்படுகிறது.சில காரணிகள் மருத்துவத்தின் போக்கையே சிக்கலாக்குகிறது.

பித்தப்பை ஈரலுக்குப் பின்னால் காணப்படும் பேரிக்காய் வடிவிலான வயிற்றுப் பகுதியில்அமைந்துள்ள ஓர் உறுப்பகும். இப்பையில் பித்தநீர் சேமிக்கப்படுகிறது.

ஈரலில் சுரக்கும் பித்தநீர் , கொழுப்பினைச் செரிக்க உதவுகிறது. ஈரலிலிருந்து வரும் பித்தக்குழாயும் பித்தப்பையிலிருந்து வரும் குழாயும் இணைந்து பொது பித்தக்குழாயாக முன் சிறு சிறுகுடல் பகுதியில் இணைகின்றன.நாம் உண்ணும் உணவு இரைப்பையிலும் குடலிலும் உடைக்கப்படும் போது, பித்தநீர் செயல்படுகிறது.

பித்தப்பை மூன்று சுவர்களையுடையது.உள் சுவர் சளிப்படலத்தால் ஆனது. அடுத்தது தசைப்படலம். அடுத்துவெளிப்படலம்.பித்தப்பையில் கல் இருப்பது அதில் புற்றுநோய் வருவதற்கான அறிகுறியாகாது. 
அறுவைமருத்துவத்தின் போதுதான் சில சமயங்களில் நோய் தெரியவருகிறது.

மீயொலி ஆய்வு,நோயினைத் தெரிந்து கொள்ள உதவக்கூடும். ஈரல் செயல்படும் முறை பற்றிய ஆய்வும் குருதியிலுள்ள சில வேதிப்பொருட்களும் ஈரலின் நிலையினைக் காட்ட உதவும். இந்த மாற்றங்கள் புற்றாலும் ஏற்படலாம். எக்சு கதிர் ஆய்வு , சி.டி,எம்.ஆர் .ஐ.ஆய்வுகளும் துணைபுரிகின்றன. அறுவை மருத்துவம், கதிர் மருத்துவம், வேதி மருந்துகள் நல்ல பலனைக் கொடுக்கின்றன.ஆரம்ப நிலையில் கண்டு கொண்டால், நல்ல குணமாக்கலாம்.

வேறுபாடு
--------

சேந்தோகிரானுலோமடோசு(Xanthogranulomatous cholecystitis =XGC) என்பது பித்தப்பையின் நோய்களில் அரிதானது ஆகும். இது பித்தப்பைப் புற்றுநோய் அறிகுறிகளைக் காட்டினாலும், இந்நோய் புற்றுநோய் அல்ல. 1976 ஆம ஆண்டு இது பற்றிய மருத்துவ அறிக்கை *மெடிகல் லிடிரேசர்*( the medical literature) இதழில் ஜே. ஜே. மெக்காய் ( (J.J. McCoy, Jr.)என்பவரும், அவரது துணை ஆய்வாளர்களும் வெளியிட்டனர்..

உசாத்துணை
---------

* பாபா அணு ஆராய்ச்சி மையக் குறிப்புகள்

மேற்கோள்கள்
-----------

1. 1 2  Makino I, Yamaguchi T, Sato N, Yasui T, Kita I (August 2009). "Xanthogranulomatous cholecystitis mimicking gallbladder carcinoma with a false-positive result on fluorodeoxyglucose PET". *World J. Gastroenterol.* **15** (29): 3691–3. doi:10.3748/wjg.15.3691. பப்மெட்:19653352. பப்மெட் சென்ட்ரல்:2721248. .
2. ↑  Rao RV, Kumar A, Sikora SS, Saxena R, Kapoor VK (2005). "Xanthogranulomatous cholecystitis: differentiation from associated gall bladder carcinoma". *Trop Gastroenterol* **26** (1): 31–3. பப்மெட்:15974235.
3. ↑  McCoy JJ, Vila R, Petrossian G, McCall RA, Reddy KS (March 1976). "Xanthogranulomatous cholecystitis. Report of two cases". *J S C Med Assoc* **72** (3): 78–9. பப்மெட்:1063276. .
தமிழ் இலக்கணத்தில் **வாள் நிலை** என்பது புறப்பொருள் திணைகளுள் ஒன்றான வஞ்சித் திணையின் ஒரு துறை அல்லது உட்பிரிவு ஆகும். போருக்குப் புறப்பட எண்ணும் மன்னன், ஒரு நல்ல நேரம் பார்த்துத் தனது வெண்கொற்றக்குடையையோ தனது வாளையோ யானையின் மீது ஏற்றி வடதிசை நோக்கி அனுப்புவான். இது புறவீடு செய்தல் எனப்படுகிறது. இவ்வாறு வாளைப் புறவீடு செய்வதைக் கருப்பொருளாகக் கொண்ட துறை "குடை நிலை" எனப்படும். இதை ஒரு துறையாகத் தொல்காப்பியம் கூறவில்லை. எனினும் புறப்பொருள் வெண்பாமாலையில் இதுவும் கூடுதலாகச் சேர்க்கப்பட்டு உள்ளது.

இதனை விளக்க, பகையரசர்கள் மேல் படையெடுக்க விரும்பும் மன்னன் தன் வெற்றி பொருந்திய வாளைப் புறவீடு செய்தல் என்னும் பொருள்படும் பின்வரும் பாடல் புறப்பொருள் வெண்பாமாலையில் வருகிறது.

*செற்றார்மேல் செலவுஅமர்ந்து*
*செற்றார்மேல் செலவுஅமர்ந்து*

எடுத்துக்காட்டு
---------------

*அறிந்தவர் ஆய்ந்தநாள் ஆழித்தேர் மன்னன்*
*எறிந்தில கொள்வாள் இயக்கம் - அறிந்திகலிப்*
*பின்பகலே யன்றியும் பேணார் அகநாட்டு*
*நன்பகலும் கூகை நகும்*
- புறப்பொருள் வெண்பாமாலை 38.

குறிப்பு
--------

1. ↑  இராமசுப்பிரமணியன், வ. த. 2009. பக். 65, 66

உசாத்துணைகள்
------------

* இராமசுப்பிரமணியன், வ. த. புறப்பொருள் வெண்பாமாலை, மீனாட்சி புத்தக நிலையம், மதுரை, 2009.
* கௌரீஸ்வரி, எஸ். (பதிப்பாசிரியர்), தொல்காப்பியம் பொருளதிகாரம் இளம்பூரணனார் உரை, சாரதா பதிப்பகம், சென்னை, 2005.

இவற்றையும் பார்க்கவும்
----------------------

* பொருள் இலக்கணம்
**சிக்கன் லிட்டில்** (*Chicken Little*) என்பது 2005ஆம் ஆண்டு வெளிவந்த நகைச்சுவை இயங்குபடம் ஆகும். ஒரு ஆங்கிலோ-சாக்சன் கற்பனைக் கதையைத் தழுவி இப்படம் எடுக்கப்பட்டது. இது டிஸ்னி நிறுவனத்தின் 46வது இயங்கு திரைப்படம் ஆகும். ஐஅ$314 மில்லியன் (₹2,245.6 கோடி) வசூல் செய்தது. ஒரு ஆண்டுக்கு முன்னர் வானம் விழுவதாக நினைத்து பதட்டம் ஏற்படுத்தியதற்காக சிக்கன் லிட்டில் தான் வாழும் பட்டணத்தில் உள்ளவர்களால் நகைப்புக்கு உள்ளாகிறது. ஆனால் ஒருநாள் வேற்று கிரகவாசிகளால் பட்டணம் தாக்கப்படும்போது சிக்கன் லிட்டிலும் அதன் நண்பர்களும் இவ்வுலகத்தை காப்பாற்ற வேண்டும். இப்படம் வெளியாவதற்கு முன்னர் இறந்த டிஸ்னி கலைஞர் ஜோ கிரான்டுக்கு இப்படம் அர்ப்பணிக்கப்பட்டது.

இப்படம் நவம்பர் 4, 2005 அன்று வெளியானது. மார்ச் 21, 2006 அன்று ஒளிப்பட வட்டில் வெளியிடப்பட்டது. நீக்கப்பட்ட காட்சிகள், மூன்று வெவ்வேறு தொடக்கக் காட்சிகள், படம் உருவான விதம் பற்றிய 6 காட்சிகள், ஒரு காணொளி விளையாட்டு, ஒரு பாடல் வரிகள் கொண்ட பாட்டு மற்றும் இரண்டு இசைக் காணொளிகள் ஆகியவற்றை உள்ளடக்கியதாக இருந்தது. முதல் வாரத்தில் 27 இலட்சம் வட்டுக்கள் விற்பனையாயின. மார்ச் 20, 2007 அன்று நீலக்கதிர் வட்டில் இப்படம் வெளியிடப்பட்டது.

உசாத்துணைகள்
------------

1. ↑  "Chicken Little". *Rotten Tomatoes*. Fandango Media. October 5, 2020 அன்று பார்க்கப்பட்டது.
2. ↑  Walt Disney Home Entertainment (January 20, 2006). "Disney's #1 Animated Movie of 2005 Is Coming To DVD And Video!". *DVDizzy.com*. .
3. ↑  Ball, Ryan (March 21, 2006). "Chicken Little Falls on DVD". *Animation*. February 8, 2016 அன்று பார்க்கப்பட்டது.
4. ↑  Desowitz, Bill (March 21, 2006). "Chicken Little Hatches on DVD". *Animation World Network*. February 8, 2016 அன்று பார்க்கப்பட்டது.
5. ↑  "Chicken Little – Video Sales". *The Numbers*. February 8, 2016 அன்று பார்க்கப்பட்டது.
**அந்தியூர் செல்லீஸ்வரர் வகையறா கோயில்** தமிழ்நாட்டில் ஈரோடு மாவட்டம், அந்தியூர் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் செல்லீஸ்வரர் வகையறா, செல்லீஸ்வரி அம்மன் சன்னதிகளும், சுப்பிரமணியர், சனீஸ்வரர், பைரவர், தட்சினாமூர்த்தி உபசன்னதிகளும் உள்ளன. இங்குக் கோயில் தேர் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி மூன்று காலப் பூசைகள் நடக்கின்றன. பங்குனி மாதம் முக்கிய திருவிழா நடைபெறுகிறது. பங்குனி மாதம் தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**துவாரகேசுவர் ஆறு** (*Dwarakeswar River*)(தல்கிசர் என்றும் அழைக்கப்படுகிறது) என்பது இந்திய மாநிலமான மேற்கு வங்கத்தின் மேற்கு பகுதியின் முக்கிய ஆறாகும்.

ஆற்றோட்டம்
----------

இந்த ஆறு புருலியா மாவட்டத்தின் மாதபூருக்கு அருகில் உருவாகி பாங்குரா மாவட்டத்தில் சாட்னாவில் நுழைகிறது. இது மாவட்ட தலைநகர் வழியே பாய்ந்து கிழக்கு பர்தாமன் மாவட்டத்தின் தென்கிழக்கு முனையில் நுழைகிறது. பின்னர் ஹூக்லி மாவட்டம் வழியாகச் செல்கிறது.

சிலாய் ஆறு துவாரகேசுவர் ஆற்றுடன் கட்டாள் அருகே இணைகிறது. இந்த ஆறுகள் இணைந்து உருவாகும் ஆறு இரப்நாராயண் ஆறு எனப்படுகிறது. இரப்நாராயண் ஆறு ஊக்லி ஆற்றுடன் ஹவுரா மாவட்டத்தில் உள்ள காடியார பகுதியில் இணைகிறது.

துவாரகேசுவர் ஆற்றில் நீர் குறைவாக இருக்கும்போது (எந்த பருவத்திலும்) அதிக வண்டல் மண்ணை கொண்டிருக்கிறது. மழைக்காலங்களில் தண்ணீர் அதிகமாகக் காணப்படும் வண்டல் மண் படிவதால் நீரோட்டம் தடைப்படுகிறது. ஆரம்பாக் அருகே ஆற்றுப் படுகையில் குப்பை மற்றும் மனித செயல்பாடுகளால் ஆற்றுப்பாதையானது ஒடுக்கப்பட்டுள்ளது[*தெளிவுபடுத்துக*] நடவடிக்கைகள்.

திட்டங்கள்
----------

துவாரகேசுவர் ஆற்றில் அணை கட்டுவதற்கான திட்டம் ஒன்று உள்ளது. துவாரகேசுவர் காந்தேசுவரி நீர்த்தேக்கம் குறித்த பூர்வாங்க திட்ட அறிக்கை ஜனவரி 2004இல் மத்திய நீர் ஆணையத்தால் தயாரிப்பதற்கான "கொள்கை அடிப்படையில்" ஒப்புதல் மார்ச் 2004இல் மாநில அரசுக்குத் தெரிவிக்கப்பட்டது.

மேலும் காண்க
------------

இந்தியாவின் ஆறுகள் பட்டியல்

மேற்கோள்கள்
-----------

1. ↑  Chattopadhyay, Akkori, Bardhaman Jelar Itihas O Lok Sanskriti (History and Folk lore of Bardhaman District.), (in வங்காள மொழி), Vol I, pp 33-34, Radical Impression. ISBN 81-85459-36-3
2. ↑  Yadav, Jai Prakash Narayan. "Lok Sabha Unstarred Question No. 1670 to be answered on 2004-7-19". *Irrigation Schemes*. Ministry of Water Resources. 2006-02-10 அன்று மூலம் பரணிடப்பட்டது. 2007-02-19 அன்று பார்க்கப்பட்டது.
ஒரு எளிய நீரளிக்கும் குழாய்
**குழாய் நீர்** என்பது குழாய்களின் வழியாக அளிக்கப்படும் நீரினைக் குறிக்கும். இவ்வகை நீரானது குடிக்க குடிநீராகவும், சமையலுக்கும், கழுவுதலுக்கும், கழிவறைகளைச் சுத்தம் செய்யவும் பயன்படுத்தப்படலாம். கட்டிடத்தினுள் குழாய் அமைப்புகளினால் நீர் பெறப்படலாம். ஆயினும் இம்முறை 19ம் நூற்றாண்டின் முற்பகுதிவரை வெகுசிலருக்கே கிடைத்தது. ஆயினும் பின்னாட்களில் இந்த நிலை மாறி, தற்காலத்தில் வளர்ந்த நாடுகளில் எல்லாருக்கும் இவ்வகையில் நீர் கிடைக்கின்றது. வளர்ந்துவரும் நாடுகளில் ஏழைகளுக்கு இவ்வகை நீர் கிடைப்பது இன்றும் அரிதாகும்.

குழாய் நீர் பொதுவாகக் குடிநீராகவே கருதப்படுகின்றது. ஆயினும் சிலமுறை நீர்த் தரம் குறித்த சிக்கல்கள் எழுந்துள்ளன. ஆதலால் வீடுகளில் நீரினைத் தூய்மையாக்க வடிகட்டியோ, கொதிக்கவைத்தோ, வடித்திறக்கல் முறையினையோ பயன்படுத்தலாம்.

குழாய் நீரானது தூய்மைசெய்த பின்னரே குழாய்களில் செலுத்தப்படுவதால் அவை கிணற்று நீரிலிருந்தும், கை அடி (hand pumps) நீரிலிருந்தும் வேறுபட்டதாகும். இவ்வகை நீரில் தூய்மைநிலை மாறுபடலாம்.[1]

மேற்கோள்கள்
-----------

1. ↑  *Plumbing: the Arteries of Civilization*, Modern Marvels video series, The History Channel, AAE-42223, A&E Television, 1996
**ஜார்ஜ் விட்டெட்** (*George Wittet*, 1878-1926) என்பவர் ஒரு இசுகொட்டிய கட்டிடக் கலைஞர் ஆவார். இவர் பெரும்பாலும் பிரித்தானிய இந்தியாவின் பம்பாயில் பணிபுரிந்தார்.

வாழ்கை வரலாறு
-------------

 விட்டெட் வடிவமைத்த கராச்சி துறைமுகக் கழக கட்டடம்.
ஜார்ஜ் விட்டெட் 1878 இல் இசுகொட்லாந்தின் பிளேர் அத்தோலில் பிறந்தார். இவர் இசுகொட்லாந்தின் பெர்த்தின் திரு எய்ட்டனிடம் கட்டிடக்கலை பயின்றார். மேலும் இந்தியாவுக்குச் செல்வதற்கு முன்பு எடின்பரோ, யார்க் ஆகிய இடங்களில் பணியாற்றினார்.

விட்டெட் 1904 இல் இந்தியாவிற்கு வந்து ஜான் பெக்கின் உதவியாளரானார். பின்னர் மும்பையின் கட்டிடக்கலை ஆலோசகராக இருந்தார். இந்தோ-சராசெனிக் கட்டிடக்கலை பாணியின் பரிணாம வளர்ச்சிக்கும் அதன்பின் அது பிரபலமடைந்ததற்கும் இந்த இருவரும் காரணமாக இருந்தனர்.

மும்பை அரசாங்கத்தின் கட்டிடக் கலை ஆலோசகராக இருந்த விட்டெட், 1917 ஆம் ஆண்டு மே 12 அன்று இந்திய கட்டிடக் கலைஞர் கழகத்தின் முதல் தலைவராக ஒருமனதாக தேர்ந்தெடுக்கப்பட்டார். 

விட்டெட் மும்பையின் மிகவும் பிரபலமான அடையாளங்களாக உள்ள சில கட்டிமானங்களை வடிவமைத்தார். இவை பின்வருமாறு: சத்ரபதி சிவாஜி மகாராஜ் வாஸ்து சங்கராலயம், இந்தியாவின் நுழைவாயில், அறிவியல் நிறுவனம், தோபிதாலாவில் உள்ள சிறிய வழக்குகளுக்கான நீதிமன்றம், வாடியா மகப்பேறு மருத்துவமனை, பாம்பே இல்லம், கிங் எட்வர்ட் நினைவு மருத்துவமனை, கிராண்ட் ஓட்டல், பல்லார்ட் தோட்டத்தில் உள்ள கட்டடங்கள் போன்றவை ஆகும்.

கராச்சியில், கராச்சி துறைமுகப் கழகக் கட்டடத்தை வடிவமைத்தார். 

ஜான் பெக்குடன் இணைந்து கட்டிடக்கலையில் இந்தோ சரசனிக் பாணியை உருவாக்கிப் பிரபலப்படுத்தினார். 

இவர் 1926 இல் மும்பையில் கடுமையான வயிற்றுப்போக்கால் இறந்தார். இவரது உடல் செவ்ரி கல்லறையில் அடக்கம் செய்யப்பட்டது.

குறிப்புகள்
-----------

1. ↑  "Presidents". Indian Institute of Architects. 30 July 2012 அன்று மூலம் பரணிடப்பட்டது. 16 August 2012 அன்று பார்க்கப்பட்டது.
2. ↑  History பரணிடப்பட்டது 31 ஆகத்து 2018 at the வந்தவழி இயந்திரம் KPT official website Retrieved 5 August 2013
3. ↑  "George Wittet". The Mumbai Pages. 16 August 2012 அன்று பார்க்கப்பட்டது.
**2 ஸ்டேட்ஸ்: தி ஸ்டோரி ஆஃப் மை மேரேஜ்** என்பது சேத்தன் பகத் எழுதிய நாவல். இந்த கதையை தழுவி, 2 ஸ்டேட்ஸ் என்ற பெயரில் திரைப்படம் உருவானது. இது இந்தியாவின் இரு வேறு மாநிலங்களைச் சேர்ந்த ஆணுக்கும் பெண்ணுக்குமான காதலைப் பற்றிய கதை.

கதை
---

கிரிஷ் பஞ்சாபைச் சேர்ந்த இளைஞன். அனன்யா, தமிழகத்தின் சென்னையைச் சேர்ந்த இளம்பெண். இவர்களுக்கு இடையிலான காதலை, தன்வரலாறு வடிவில் எழுதியிருக்கிறார் ஆசிரியர்.

இருவரும் அகமதாபாத்தில் உள்ள ஐ.ஐ.எம் கல்லூரியில் படிக்கின்றனர்
அவள் உணவு விடுதியில் வழங்கப்பட்ட உணவைப் பற்றி புகார் கூறி வாதிடுகிறாள். இதை காண்கிறான் கிரிஷ். சில நாட்களிலேயே இருவரும் நண்பர்களாகின்றனர். அந்த ஆண்டின் சிறந்த பெண் என்ற பட்டத்தைப் பெறுகிறாள். ஒவ்வொரு இரவும் இணைந்து படிக்க முடிவெடுக்கின்றனர். இதற்கிடையில், இருவருக்கும் காதல் மலர்கிறது. இருவருக்கும் பணி வாய்ப்புகள் கிடைக்கின்றன.

கிரிஷ் தன் காதலியின் பெற்றோரை சமாளித்து, திருமணம் செய்ய விரும்புகிறான். அவள் குடும்பத்தைச் சேர்ந்தோருக்கு உதவி, அவர்களின் மனதில் இடம் பெறுகிறான். பின்னர், கிரிஷின் குடும்பத்தை சமாளிக்கிறான். ஆனால், ஒரு தென்னிந்தியப் பெண்ணை திருமணம் செய்விக்க மறுக்கின்றனர். அனன்யா, அவர்களின் குடும்பத்திற்கு உதவி அவர்களின் விருப்பத்தைப் பெறுகிறாள்.
இரு குடும்பத்தினரும் கோவா செல்கின்றனர். கிரிஷின் குடும்பத்தின் மீதான சந்தேகத்தில், அனன்யாவின் அம்மா திருமணத்தை தடை செய்கிறார். பின்னர், கிரிஷின் அப்பா இரு குடும்பத்தையும் சமாளித்து, திருமணம் செய்து வைக்கிறார். கதையின் முடிவில், அனன்யாவிற்கு இரு குழந்தைகள் பிறக்கின்றன. இவை இரண்டும் "இந்தியா" என்ற நிலப்பகுதியைச் சேர்ந்தன என்று கதை முடிகிறது. தமிழ், பஞ்சாபி பண்பாடுகளை நகைச்சுவை கலந்த தொனியில் எழுதியிருக்கிறார் ஆசிரியர்.

திரைப்படம்
----------

முதன்மைக் கட்டுரை: 2 ஸ்டேட்ஸ்

சான்றுகள்
---------

1. ↑  "Box Office: '2 States' rakes on Rs 70 cr". Mid Day. 28 April 2014. 28 April 2014 அன்று பார்க்கப்பட்டது.
2. ↑  Nagpal Tyagi, Shalu (18 April 2014). "Movie Review: '2 States'". *Mid Day*. .
3. ↑  bhagat, chetan (8 October 2009). *2 states*. haider ali.

வெளி இணைப்புகள்
---------------

அதிகாரப்பூர்வ இணையதளம்

மேற்கோள்கள்
-----------